— Наша краіна робіцца і імпарцёрам культурных каштоўнасцей. Дарэчы, калі вы ўвозіце ў Беларусь каштоўнасць і не збіраецеся яе вывозіць, можна яе і не дэклараваць на мяжы, а калі ёсць намер у далейшым яе вывезці, то лепей, каб у будучым пазбегнуць праблем, адразу пры ўвозе запоўніць дэкларацыю. Мне імпануе паняцце “добрасумленны пакупнік”, бо калі жыхар Беларусі давядзе, што не скраў каштоўную рэч, а набыў яе за мяжой у антыкварнай краме і прывёз у сваю краіну законным чынам, ён, з пункта гледжання Канвенцыі УНІДРУА, мае права на кампенсацыю і атрымлівае званне “добрасумленнага пакупніка”, што з пазіцый маралі немалаважна.